stanford-oval/wikipedia huggingface dataset:
Zirkonoseenidikloridi
Ominaisuudet

Huoneenlämpötilassa zirkonoseenidikloridi on väritöntä kiteistä ainetta. Aineen rakenne ei ole monille metalloseeneille tyypillinen niin kutsuttu sandwich-rakenne vaan taipunut. Yhdisteestä tunnetaan kaksi kidemuotoa, jotka ovat alkeiskopiltaan trikliininen α-muoto ja monokliininen β-muoto. Zirkonoseenidikloridi on monista muista metalloseeneista poiketen kohtalaisen stabiili ilman ja veden suhteen, mutta reagoi kuitenkin hitaasti niiden kanssa. Zirkonoseenidikloridi liukenee hieman eettereihin ja hyvin aromaattisiin tai halogenoituihin hiilivetyihin.
Valmistus ja käyttö

Zirkonoseenidikloridi valmistetaan Zirkonium(IV)kloridin ja syklopentadienyylinatriumin välisellä reaktiolla.
Zirkonoseenidikloridia voidaan käyttää katalyyttinä esimerkiksi alkylointireaktiossa ja siitä myös valmistetaan useita muita zirkonoseenijohdannaisia. Yhdessä metyylialuminoksaanin kanssa se on tehokas alkeenien polymerointikatalyytti.
Saksa (täsmennyssivu)

Saksa voi tarkoittaa seuraavia:
Saksa, maa ja valtio Keski-Euroopassa
nykyistä Saksaa edeltäneitä historiallisia valtioita:
Saksan valtakunta
Saksan keisarikunta
natsi-Saksa
saksan kieli, germaaninen kieli, jota puhutaan varsinkin Saksassa, Itävallassa ja Sveitsissä
saksa, kauppias, historiallisesti varsinkin hansakauppiaista sekä eräistä kulkukauppiaista käytetty nimitys
Saksa Brothers, suomalainen laulu- ja soitinyhtye
Saksa, sukunimenä:
Erkki Saksa, suomalainen televisiotoimittaja
Janne Saksa, suomalainen musiikkituottaja
Juhani Saksa (s. 1939), suomalainen kuvanveistäjä
Markku Saksa, suomalainen toimittaja ja tietokirjailija
Perttu Saksa (s. 1977), suomalainen valokuvaaja ja kuvanveistäjä
Sakari Saksa (s. 1957), suomalainen elokuvaohjaaja, tuottaja, muusikko ja toimitusjohtaja, Saksa Brothers -yhtyeen jäsen
Sulo J. Saksa, Juuso Sarkka (1909–1990), suomalainen kirjailija ja maanviljelijä
Saksa, entisenä sukunimenä:
Eila-Maija Mirolybov, o.s. Saksa (s. 1943), suomalainen toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saksa”, voi hakea sivunnimihaulla, laajalla sivunnimihaulla tai tekstihaulla.
Yleisluistelun maailmanmestaruuskilpailut 2005

Vuoden 2005 yleisluistelun maailmanmestaruuskilpailut kilpailtiin Moskovassa, Venäjällä 5.-6. helmikuuta 2005. Kisapaikka oli Krylatskojen jäähalli.
Miehet

| sijoitus | luistelija | maa | pisteet | 500 m | 5 000 m | 1 500 m | 10 000 m |
| --- | --- | --- | --- | --- | --- | --- | --- |
| 1 | Shani Davis |  Yhdysvallat | 150,777 | 36,33 | 6.26,39 | 1.46,60 | 13.25,51 |
| 2 | Chad Hedrick |  Yhdysvallat | 150,961 | 36,65 | 6.23,61 | 1.47,50 | 13.22,35 |
| 3 | Sven Kramer |  Alankomaat | 152,244 | 37,19 | 6.27,27 | 1.49,28 | 13.18,03 |
| 4 | Carl Verheijen |  Alankomaat | 152,715 | 37,64 | 6.25,99 | 1.49,81 | 13.17,47 |
Naiset

| sijoitus | luistelija | maa | pisteet | 500 m | 3 000 m | 1 500 m | 5 000 m |
| --- | --- | --- | --- | --- | --- | --- | --- |
| 1 | Anni Friesinger |  Saksa | 161,557 | 39,04 | 4.05,64 | 1.57,35 | 7.04,61 |
| 2 | Cindy Klassen |  Kanada | 163,214 | 39,10 | 4.08,19 | 1.58,23 | 7.13,39 |
| 3 | Claudia Pechstein |  Saksa | 163,418 | 40,33 | 4.06,30 | 1.58,59 | 7.05,08 |
| 4 | Daniela Anschütz |  Saksa | 163,719 | 40,07 | 4.07,97 | 1.58,31 | 7.08,85 |
Zeta Puppis

| Naos |
| --- | --- |
 Taiteilijan näkemys Zeta Puppiksesta.
Bayerin designaatio:  Zeta Puppis
HR-designaatio:  HR 3165
HD-designaatio:  HD 66811
Muut designaatiot:  Suhail Hadar, SAO 198752, FK5 306, CoD C-39 3939, CPD P-39 2011, HIP 39429.
Fyysiset ominaisuudet
Näennäinen kirkkaus:  2,21 mv
Absoluuttinen kirkkaus:  −5,96 Mv
Valovoima:  790 000 (bolometrinen) aurinkoa
Spektriluokka:  O5 IAf
Väri-indeksi:  U-B: −1.09   B-V: −0.27
Lämpötila:  42 400 K
Massa:  59 M☉
Säde:  20 R☉
Muuttujatyyppi:  Alfa Cygni
Pyörimisnopeus:  211 km/s
Ikä:  4 × 106 v
Astrometriset ominaisuudet
Tähdistö:  Peräkeula
Rektaskensio (J2000):  08h 03m 35,04754s
Deklinaatio (J2000):  −40° 00′ 11,3321″
Etäisyys:  1400 vv   430 pc
Parallaksi:  3,01 ±0,1 mas
Säteisnopeus:  −23,9 ± 2,9 km/s
Ominaisliike:  RA: −29,71  Dec.: 16,68 mas/v
 Näkyy leveysasteiden 50° N  ja 90° S välillä. 
Zeta Puppis (ζ Pup / ζ Puppis) eli Naos tai Suhail Hadar on Suomessa  näkymätön, eteläisellä tähtitaivaalla Peräkeulan tähtikuviossa sijaitseva kuuma, kirkas sininen tähti. Naosin näennäinnen kirkkaus on 2.21. Tyypiltään tähti on Alfa Cygni eli sykkivä muuttuja.
Ð

Ð (ð) eli eth on kirjain, joka kuuluu islannin ja fäärin kielten aakkosiin. Se on myös Ruotsissa puhuttavan älvdalskan aakkosissa. Ð kuului myös muinaisenglannin ja muinaisnorjan kieliin.
Sitä ei pidä sekoittaa kirjaimeen D ja poikkiviiva: Đ/đ  (iso U+0110; pieni U+0111), jota käytetään eteläslaavilaisissa kielissä, saamelaiskielissä ja vietnamissa eikä Retrofleksineen D:hen: Ɖ/ɖ, jota käytetään kansainvälisessä foneettisessa aakkostossa.
Keskiajalla sitä käytettiin Skandinaviassa, mutta se korvautui yhdistelmällä dh ja myöhemmin pelkkä d.
Islannin kielessä ð vastaa  soinnillista dentaalifrikatiivia (ð), kuten "th" englannin sanassa them. Islannin aakkosissa se on viidentenä, D:n ja E:n välissä. Pieni ð ei koskaan esiinny ensimmäisenä kirjaimena.
Fäärin kielessä ð on konsonantti, jolla ei ole omaa äännearvoaan, vaan ääntämys vaihtelee. Kirjain ð ei koskaan esiinny ensimmäisenä kirjaimena.
Pientä eth-kirjainta ð käytetään Kansainvälisessä foneettisessa aakkostossa  soinnillisen dentaalifrikatiivin symbolina. (Soinnittoman symboli on "θ".)
Ethin voi kirjoittaa suomalaisella monikielisellä näppäimistöllä yhdistelmällä AltGr(d).
Aiheesta muualla

Kuinka kirjoittaa thorn ja eth oikein (eng) Archive.org
Yleisluistelun maailmanmestaruuskilpailut 2014

Vuoden 2014 yleisluistelun maailmanmestaruuskilpailut kilpailtiin Heerenveenissä, Alankomaissa 22.–23. maaliskuuta 2014. Kisapaikkana oli IJsstadion Thialf. Kilpailuihin osallistui 24 mies- ja 22 naisluistelijaa 14 eri maasta. Mestaruuden voittivat alankomaalaiset Koen Verweij ja Ireen Wüst. Verweij oli toiseksi nopein kolmella matkalla ja kolmanneksi nopein pisimmällä matkalla. Miesten yksittäisten matkojen nopeimmat olivat Puolan Konrad Niedźwiedzki 500 metrillä, Venäjän Denis Juskov 1 500 metrillä sekä Alankomaiden Jan Blokhuijsen 5 000 ja 10 000 metrillä. Naisten puolella Wüst oli nopein kolmella matkalla sekä maannaisensa Yvonne Nautan jälkeen toiseksi nopein 5 000 metrillä
Verweij'lle mestaruus oli ensimmäinen ja Wüstille viides.
Miehet

| sijoitus | luistelija | maa | pisteet | 500 m | 5 000 m | 1 500 m | 10 000 m |
| --- | --- | --- | --- | --- | --- | --- | --- |
| 1 | Koen Verweij |  Alankomaat | 149,365 | 35,95 | 6.19,69 | 1.46,47 | 13.19,12 |
| 2 | Jan Blokhuijsen |  Alankomaat | 149,600 | 36,41 | 6.17,78 | 1.47,15 | 13.13,93 |
| 3 | Denis Juskov |  Venäjä | 150,030 | 36,75 | 6.20,15 | 1.46,12 | 13.17,84 |
| 4 | Sverre Lunde Pedersen |  Norja | 151,217 | 36,72 | 6.23,72 | 1.46,86 | 13.30,10 |
| 5 | Bart Swings |  Belgia | 151,519 | 36,88 | 6.26,78 | 1.46,47 | 13.29,42 |
| 6 | Håvard Bøkko |  Norja | 151,611 | 35,95 | 6.26,14 | 1.48,01 | 13.40,88 |
| 7 | Renz Rotteveel |  Alankomaat | 151,631 | 36,92 | 6.22,39 | 1.46,94 | 13.36,52 |
| 8 | Konrad Niedźwiedzki |  Puola | 153,820 | 35,91 | 6.36,11 | 1.47,31 | 14.10,58 |
Naiset

| sijoitus | luistelija | maa | pisteet | 500 m | 3 000 m | 1 500 m | 5 000 m |
| --- | --- | --- | --- | --- | --- | --- | --- |
| 1 | Ireen Wüst |  Alankomaat | 158,615 | 38,86 | 3.58,83 | 1.54,13 | 6.59,07 |
| 2 | Olga Graf |  Venäjä | 161,315 | 39,84 | 4.05,51 | 1.55,67 | 7.00,01 |
| 3 | Yvonne Nauta |  Alankomaat | 162,488 | 41,09 | 4.03,20 | 1.57,32 | 6.57,59 |
| 4 | Julija Skokova |  Venäjä | 162,946 | 39,00 | 4.08,60 | 1.55,99 | 7.18,50 |
| 5 | Diane Valkenburg |  Alankomaat | 163,275 | 40,00 | 4.05,89 | 1.58,45 | 7.08,11 |
| 6 | Irene Schouten |  Alankomaat | 163,896 | 39,73 | 4.07,08 | 1.59,49 | 7.11,56 |
| 7 | Katarzyna Bachleda-Curuś |  Puola | 164,248 | 39,55 | 4.08,75 | 1.57,73 | 7.19,97 |
| 8 | Natalia Czerwonka |  Puola | 165,234 | 39,69 | 4.11,26 | 1.56,91 | 7.26,98 |
Yleisluistelun maailmanmestaruuskilpailut 2015

Vuoden 2015 yleisluistelun maailmanmestaruuskilpailut kilpailtiin Calgaryssä, Kanadassa 7.–8. maaliskuuta 2015. Kisapaikkana oli Olympic Oval -halli. Mestaruuden voittivat alankomaalainen Sven Kramer ja tšekkiläinen Martina Sáblíková. Molemmat olivat nopeimpia kahdella pisimmällä matkalla. Kanadan Denny Morrison oli nopein miesten 500 metrillä ja Venäjän Denis Juskov 1 500 metrillä. Yhdysvaltain Heather Richardson oli paras naisten 500 metrillä ja Norjan Ida Njåtun 1 500 metrillä. Kilpailuihin osallistui 24 mies- ja 24 naisluistelijaa 18 maasta.
Kramerille mestaruus oli seitsemäs ja Sáblíkoválle kolmas.
Miehet

| sijoitus | luistelija | maa | pisteet | 500 m | 5 000 m | 1 500 m | 10 000 m |
| --- | --- | --- | --- | --- | --- | --- | --- |
| 1 | Sven Kramer |  Alankomaat | 146,509 | 36,20 | 6.07,49 | 1.44,18 | 12.56,69 |
| 2 | Denis Juskov |  Venäjä | 146,934 | 35,64 | 6.13,64 | 1.42,92 | 13.12,49 |
| 3 | Sverre Lunde Pedersen |  Norja | 147,182 | 35,87 | 6.11,77 | 1.43,99 | 13.09,45 |
| 4 | Bart Swings |  Belgia | 148,299 | 36,70 | 6.15,42 | 1.44,18 | 13.06,62 |
| 5 | Alexis Contin |  Ranska | 148,738 | 36,57 | 6.15,02 | 1.46,28 | 13.04,80 |
| 6 | Douwe de Vries |  Alankomaat | 149,889 | 36,63 | 6.17,81 | 1.46,79 | 13.17,64 |
| 7 | Denny Morrison |  Kanada | 150,009 | 34,98 | 6.25,01 | 1.44,35 | 13.54,90 |
| 8 | Konrad Niedźwiedzki |  Puola | 150,672 | 35,93 | 6.25,09 | 1.45,27 | 13.42,86 |
Naiset

| sijoitus | luistelija | maa | pisteet | 500 m | 3 000 m | 1 500 m | 5 000 m |
| --- | --- | --- | --- | --- | --- | --- | --- |
| 1 | Martina Sáblíková |  Tšekki | 157,717 | 39,23 | 3.55,10 | 1.54,55 | 6.51,21 |
| 2 | Ireen Wüst |  Alankomaat | 159,278 | 38,73 | 4.00,34 | 1.54,28 | 7.03,99 |
| 3 | Ida Njåtun |  Norja | 159,795 | 39,01 | 4.04,89 | 1.52,71 | 7.04,00 |
| 4 | Heather Richardson |  Yhdysvallat | 160,046 | 37,11 | 4.05,00 | 1.54,23 | 7.20,27 |
| 5 | Linda de Vries |  Alankomaat | 160,527 | 39,26 | 4.02,41 | 1.55,57 | 7.03,43 |
| 6 | Ivanie Blondin |  Kanada | 161,250 | 38,93 | 4.04,03 | 1.56,85 | 7.06,99 |
| 7 | Marije Joling |  Alankomaat | 162,215 | 39,24 | 4.02,85 | 1.58,86 | 7.08,80 |
| 8 | Kali Christ |  Kanada | 162,391 | 38,67 | 4.06,99 | 1.54,44 | 7.24,10 |
Şeref Eroğlu

Şeref Eroğlu (s. 25. marraskuuta 1975 Kahramanmarasissa, Turkissa) on turkkilainen kreikkalais-roomalaisen tyylin painija.
Şeref Eroğlu on paininut vuodesta 1988 lähtien. Hän edustaa maineikasta istanbulilaista Bueyueksehir Belediyesi -seuraa. Hän on urallaan voittanut kuusi Euroopan mestaruutta, maailmanmestaruuden ja lukuisia himmeämpiä arvokisamitaleita.
Arvokisat

2005 MM-kisat: 22. sija (66 kg)
2005 EM-kisat: 17. sija (66 kg)
Kesäolympialaiset 2004: hopeaa (66 kg)
2003 MM-kisat: 5. sija (66 kg)
2003 EM-kisat: kultaa (66 kg)
2002 MM-kisat: 11. sija (66 kg)
2002 EM-kisat: kultaa (66 kg)
2001 MM-kisat: 16. sija (63 kg)
2001 maailmancup: 1. sija (63 kg)
2001 EM-kisat: kultaa (63 kg)
Kesäolympialaiset 2000: 10. sija (63 kg)
1999 MM-kisat: hopeaa (63 kg)
1999 EM-kisat: pronssia (63 kg)
1998 MM-kisat: hopeaa (63 kg)
1998 EM-kisat: kultaa (63 kg)
1997 MM-kisat: kultaa (63 kg)
1997 EM-kisat: hopeaa (57 kg)
Kesäolympialaiset 1996: 17. sija
1996 EM-kisat: kultaa (57 kg)
1995 MM-kisat: 14. sija (57 kg)
1994 MM-kisat: 5. sija (57 kg)
1994 EM-kisat: kultaa (57 kg)
Salatsijoki

| Salatsijoki |
| --- | --- |
 Luola Salatsijoella
Alkulähde:  Burtniekijärvi
Laskupaikka:  Riianlahti
Maat:   Latvia
Pituus:  90 km
Alkulähteen korkeus:  42[lähde? ] m
Virtaama:  1,06[lähde? ] m³/s
Valuma-alue:  3 421[lähde? ] km²
 Salatsijoki kartalla
Salatsijoki (latv. Salaca, vir. Salatsi jõgi) on joki Pohjois-Latviassa. Joki kulkee 90 kilometrin matkan Vidzemessä sijaitsevalta Burtniekijärveltä Riianlahteen. Sen valuma-alueesta 56 prosenttia on metsää ja 38 prosenttia peltoa. Joki kulkee Mazsalacan, Staicelen ja Salacgrīvan kaupunkien kautta. Joen varrella sijaitsee monia luolia ja koskia. Salatsijoki on myös yksi Latvian tärkeimmistä lohijoista.
Övermark

Övermark voi tarkoittaa seuraavia asioita:
Paikannimi

Ylimarkku (ruots. Övermark), entinen Suomen kunta
Ylimarkku (ruots. Övermark), kylä Närpiössä entisen Ylimarkun kunnan alueella
Sukunimi

Hannu Övermark (s. 1957), suomalainen painija
Jarmo Övermark (s. 1955), suomalainen painija
Kari Övermark (s. 1955), suomalainen painija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Övermark”, voi hakea sivunnimihaulla, laajalla sivunnimihaulla tai tekstihaulla.
Yvonne Gräsbeck

Dagny Helena Yvonne Gräsbeck-Mountassir (10. helmikuuta 1960 Turku – 22. lokakuuta 2008 Helsinki) oli suomalainen sopraanolaulaja. Gräsbeck opiskeli musiikkia muun muassa Turun Musiikkiopistossa ja Sibelius-Akatemiassa, josta hän valmistui musiikin maisteriksi vuonna 1997. Gräsbeckin opettajia olivat Liisa Linko-Malmio ja Anita Välkki. Hän opiskeli myös kitaransoitoa.
Yvonne Gräsbeckin oopperarooleihin kuuluivat Carmenin Micaëla ja La bohèmen Musetta. Helsingin Kaupunginteatterin ohjelmistossa 1980-luvun lopulla olleessa Kuinka äkäpussi kesytetään -näytelmässä Gräsbeck lauloi ja soitti kitaraa
Gräsbeck osallistui Eurovision laulukilpailujen Suomen karsintaan vuonna 1979 kappaleella ”Hyvästi ystäväin”.
Yvonne Gräsbeckin isä oli säveltäjä Gottfrid Gräsbeck, ja viulisti Manfred Gräsbeck ja pianisti Folke Gräsbeck ovat hänen veljiään.
Diskografia

Amado mio (1990)
Şerban Celea

| Şerban Celea> Henkilötiedot |
| --- | --- |
Syntynyt: 10. kesäkuuta 1952 Bukarest, Romania
Kuollut: 20. elokuuta 2020 (68 vuotta)
Ammatti:  näyttelijä
Näyttelijä
Aktiivisena:  1973–2020
Aiheesta muualla
IMDb 
Şerban Celea (10. kesäkuuta 1952 Bukarest, Romania – 20. elokuuta 2020) oli romanialainen näyttelijä.
Ura

Hän esiintyi Romanian elokuvatuotannoissa 1970- ja 1980-luvuilla, kunnes siirtyi Yhdysvaltain elokuvatuotantoihin 1990-luvun puolessa välissä. Pääosin Celea esiintyi suoraan videolle julkaistuissa kauhu- ja toimintaelokuvissa, kuten Viholliseni vihollinen, Witchouse II: Blood Coven ja Pimeyden ruhtinas: Tositarina Draculasta. Hän esiintyi myös Steven Seagalin elokuvassa Attack Force ja Jean-Claude Van Dammen elokuvissa Second in Command ja Assassination Games.
Överhörn

| Överhörn Pharaoh Overlord |
| --- | --- | --- |

Livealbumin tiedot
 Äänitetty : 6. tammikuuta 2012, Lepakkomies, Helsinki
 Julkaistu: 29. syyskuuta 2014
 Formaatti: MC
 Tyylilaji: space rock, psykedeelinen rock
 Kesto: 71.05
 Levy-yhtiö: Ruton Music
Pharaoh Overlordin muut julkaisut
| Palmu 2012 | Överhörn 2014 | 6000 km/h 2014 |
Överhörn on vuonna 2014 ilmestynyt Pharaoh Overlordin neljäs livealbumi, joka äänitettiin tammikuussa 2012 ravintola Lepakkomiehessä Halsingin Kalliossa. Se on julkaistu vain C-kasettina. Revolution on versio brittiläisen Spacemen 3:n vuonna 1989 levyttämästä kappaleesta.
Kappaleet

Intro / Lalibela – 12.36
Solar Stomp – 9.03
Relic – 13.01
Revolution – 10.23
Mangrove – 13.47
Skyline – 12.15
Kokoonpano

Julius Jääskeläinen – kitara
Pekka Jääskeläinen – kitara
Janne Westerlund – kitara, laulu
Jussi Lehtisalo – basso
Tomi Leppänen – rummut
Yvonne Craig

Craig vuonna 1960.
Yvonne Joyce Craig (16. toukokuuta 1937 – 17. elokuuta 2015) oli yhdysvaltalainen näyttelijä. Hän esiintyi 1960-luvulla Lepakkotyttönä televisiosarjassa Batman.
Craig syntyi Taylorvillessä, Illinoisissa, kouluttautui aluksi baletissa ja tanssi 1950-luvulla Ballet Russe de Monte Carlossa.
Craig esiintyi Batmanin lisäksi useissa muissakin televisio-ohjelmissa sekä elokuvissa, joiden joukossa ovat Nuori maa (1959), Rakkauden pauloissa (1961), Seven Women from Hell (1961), Sydän tarjolla (1963), Suukottelevat serkut (1964), Hiihtoloman hipat (1965) ja Derek Flint – kova kuin kivi (1967).
Craigin ensimmäinen puoliso oli vuosina 1960–1962 Jimmy Boyd. Vuonna 1988 hän meni naimisiin Kenneth Aldrichin kanssa.
Aiheesta muualla

Kuvia tai muita tiedostoja aiheesta Yvonne Craig Wikimedia Commonsissa
Viralliset sivut (englanniksi)
Yvonne Craig Internet Movie Databasessa. (englanniksi)
Yvonne Craig Elonetissä.
Muistokirjoitus virallisilla sivuilla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Segesta

| Segesta> Σέγεστα |
| --- | --- |
 Segestan temppeli.
Sijainti
 Segesta
Koordinaatit:  37°56′26″N, 12°50′13″E
Valtio:  Italia
Paikkakunta:  Fermata Segesta, Calatafimi-Segesta, Trapani, Sisilia
Historia
Tyyppi:  kaupunki
Kulttuuri:  antiikki
Alue:  Sikelia
Aiheesta muualla
  Segesta Commonsissa 
Infobox OKNimi-testi OK: 
Segesta (m.kreik. Σέγεστα, lat.) eli Egesta (Ἔγεστα, harvemmin myös Aigesta, Αἴγεστα) oli antiikin aikainen kaupunki Sikeliassa eli Sisilian saarella nykyisen Italian alueella. Sen arkeologinen alue sijaitsee noin neljä kilometriä luoteeseen nykyisestä Calatafimista.
Segesta oli elymien heimon tärkein keskus, joka kreikkalaistui kulttuuriltaan ajan kuluessa. Kaupunki tuli Karthagon valtaan 400-luvulla eaa. ja Rooman valtaan ensimmäisen puunilaissodan myötä noin 264–260 eaa.
Maantiede

Segesta sijaitsi Sisilian luoteisissa sisäosissa nykyisin nimellä Monte Barbaro tunnetulla vuorella. Sen etäisyys rannikosta oli noin 10 kilometriä, ja idän puolella sijainneesta Panormoksesta noin 55 kilometriä.
Kaupungin vuori muodosti luonnonlinnoituksen, jonka huippu eli kaupungin akropolis oli jyrkkä erityisesti itä- ja eteläsivulta. Vuoren juurella virtasi nykyisin nimellä Fiume Gaggera tunnettu joki. Sen oletetaan olleen sama kuin antiikin Skamandros-joki (lat. Scamander). Joki yhtyy nykyiseen Fiume di San Bartolomeoon, joka virtaa noin kahdeksan kilometriä kaupungin paikasta itään ja oletetaan samaksi kuin antiikin Krimisos-joki (Crimisus). Antiikin lähteissä mainitaan kaupunkiin liittyen myös joet Telmessos (Telmessus) ja Porpaks (Porpax), mutta niiden sijaintia ei tunneta.
Kaupungin satama sijaitsi saaren pohjoisrannikolla lähes samalla paikalla kuin nykyinen Castellammare del Golfon kaupunki. Antiikin lähteissä kaupungin lähellä mainitaan olleen kuumia lähteitä, jotka olivat suhteellisen kuuluisia ja tunnettiin roomalaisajalla nimellä Aquae Segestanae sive Pincianae. Ne yhdistetään nykyiseen Calamettiin noin 1,5 kilometriä kaupungin paikasta pohjoiseen.
Historia > Esihistoria ja mytologia

Historiallisesti Segestan paikalla on ollut asutusta jo esihistoriallisella kaudella. Kaupungin itsensä alkuperää ei tunneta kovin hyvin. Kreikkalaisen perinteen mukaan kaupungin perustaneet elymit olivat tulleet Troijasta kyseisen kaupungin tuhon jälkeen. Tämä näkemys esiintyy vielä Thukydideellä, ja sen omaksuivat myöhemmin roomalaiset, jotka pitivät myös itseään troijalaisten perillisinä ja samalla segestalaisten sukulaisina. Kyseisessä perinteessä elymit itse nähtiin alkuperältään troijalaisina, ja heidän katsottiin sekoittuneen Sisiliaa asuttaneisiin sikaaneihin. Toisessa perinteessä elymit olivat kuitenkin erillinen kansa, joka jo asutti Sisiliaa kun troijalaiset pakolaiset tulivat saarelle ja perustivat Segestan ja läheisen Eryksin. Kolmannen version mukaan kaupungin perustajina tai ainakin perustamisessa mukana olisi ollut joukko Fokaiasta tulleita, joita johti Filoktetes.
Kaupunkilaiset itse pitivät perustajanaan heeros Egestosta tai Aigestosta (Vergiliuksella Acestes), joka oli troijalaisen Segesta-neidon tai -nymfin ja Krimisos-joenjumalan poika. Kerrotaan, että troijalaiset siirtokuntalaiset antoivat kaupungin läheisille joille Troijasta peräisin olevat nimet Simois ja Skamandros, ja näistä jälkimmäinen oli käytössä vielä paljon myöhemminkin.
Historia > Arkaainen kausi

Troijaan viittaavaa alkuperää tuskin voidaan pitää historiallisena, mutta selvää on, että kaupungin asukkaat elymit olivat eri kansaa kuin seutua muutoin asuttaneet sikaanit, eikä kaupunki myöskään ollut koskaan kreikkalainen siirtokunta. Segestalaiset vaikuttavat kuitenkin jo varhaisista ajoista lähtien olleen läheisissä yhteyksissä Sisilian kreikkalaiskaupunkeihin. Suhde oli välillä liittolaissuhde ja välillä puolestaan vihamielinen, ja erosi saaren muiden ei-kreikkalaisten kaupunkien vaiheista. Kreikkalaisen kulttuurin varhainen vaikutus näkyy myös Segestan lyömissä rahoissa, jotka ovat täysin kreikkalaistyylisiä ja käyttävät kreikkalaisia kirjaimia.
Varhaisin historiallinen maininta Segestasta sijoittuu noin ajalle 580–576 eaa., jolloin segestalaiset sotivat Selinuksen kanssa. Tämä osoittaa, että tuohon aikaan mennessä kumpikin kaupunki oli laajentanut alueitaan niin, että niillä oli yhteistä rajaa. Selinuslaiset saivat tuolloin apua Pentathloksen johtamilta siirtolaisilta Knidoksesta ja Rhodokselta, ja voittivat vastustajansa. Segestan ja Selinuksen konflikti on voinut johtua siitä, että Selinus on pyrkinyt saamaan pääsyn Tyrrhenanmeren puolelle.
Kaupungin nimi esiintyy attikalaisilla ja muilla klassisen kauden kreikkalaisilla kirjailijoilla aina muodossa Egesta. Siksi on usein oletettu, että vasta roomalaiset olisivat alkaneet käyttää kaupungista ensimmäisenä nimimuotoa Segesta välttääkseen nimen Egesta ikävät mielleyhtymät (egestās = 'köyhyys', 'puute') latinan kielessä. Kaupungin lyömät rahat todistavat kuitenkin, että kaupunkilaiset itse käyttivät muotoa Segesta. Näin se vaikuttaa pehmentyneen kreikkalaisilla Egestaksi. Kaupungin kansalaisesta käytettiin etnonyymiä Segestaios (Σεγεσταῖος), Egestaios (Ἐγεσταῖος), Aigestaios (Ἀιγεσταῖος) tai Segestanos (Σεγεστανός), myöhemmin latinaksi Segestanus.
Historia > Klassinen kausi

Diodoros Sisilialainen mainitsee, että vuonna 454 eaa. segestalaiset sotivat Lilybaionin kanssa Mazaros-joen alueen hallinnasta. Tämä maininta on kuitenkin jollakin tavalla virheellinen ja anakronistinen, sillä Lilybaion perustettiin vasta paljon myöhemmin. Tässäkin tapauksessa oletetaan olleen todellisuudessa kyse selinuslaisista, joiden kanssa Segesta vaikuttaa olleen jatkuvissa vihamielisyyksissä.
Historia > Klassinen kausi > Ateenan sotaretket

Ateenan ensimmäisen, Lakheen johtaman Sisilian sotaretken aikaan vuonna 426 eaa. segestalaiset liittoutuivat ateenalaisten kanssa ilmeisenä tarkoituksena paremman aseman saaminen Selinusta vastaan. Sotaretki ei kuitenkaan johtanut toivottuun lopputulokseen. Selinuslaiset pyysivät ja saivat tämän jälkeen apua Syrakusasta Segestaa vastaan. Segesta puolestaan pyysi ensin apua Agrakaasta ja jopa Karthagolta, ja kääntyi sitten jälleen Ateenan puoleen vuonna 416 eaa. Tämä johti Ateenan suurempaan Sisilian sotaretkeen 415–413 eaa. Thukydides kertoo segestalaisten saaneen ateenalaiset auttamaan itseään petoksella, jossa esittivät rikkaampia kuin olivatkaan. Toisaalta segestalaiset rahoittivat sotaretkeä heti alkuun 60 talentilla ja vielä 30 talentilla lisää ateenalaisten saavuttua.
Vaikka Segestan auttaminen oli ateenalaisten alkuperäisenä tarkoituksena, Segesta ei juurikaan osallistunut itse sotaan. Nikias ehdotti, että ateenalaiset olisivat heti aluksi edenneet Selinukseen, mutta sen sijaan ateenalaiset päätyivätkin hyökkäämään Syrakusaan. Näin Segestan ja Selinuksen kamppailu jäi heti alussa sivuosaan kahden suurvallan Ateenan ja Syrakusan ottaessa mittaa toisistaan. Kesällä 415 eaa. ateenalaiset valtasivat pienen Hykkaran kaupungin rannikolla Segestan lähellä ja antoivat sen segestalaisille. Segestalaiset osallistuivat usein apujoukoilla Ateenan operaatioihin, mutta muutoin heitä ei juurikaan mainita sotaretken yhteydessä.